Хэшээл\_4

Сэдэб: Юумэнэй нэрын хубилалга

*Д-74. 1. Уншаад, буулгажа бэшэгты.*

 Хэрмэшэ уйтайгаар, ямаршьеб доторой шэртэһэгүйгөөр хоёр-гурба гангинаад, абяагүй болошобо.

 Нохойн нарай гүлгэдэй шүүд нээжэ, анижа байдаг нюдэдтэл адляар лүнхэгэр хүхэ огторгойн гүн соо онигошолдодог тоолошогүй олон одо мүшэд, ехээр амилхада, сээжэеэ хүрхылгэн үргэжэрхимөөр хүнгэн, сэбэр агаар, саһан дээгүүр иишэ тиишээ зурын ошоһон жэжэ бужа ангуудай мүрнүүд, үлэһэн шүлэнэй шабхаруу соо хаа-яа дайралдадаг яһанай үлэгдэлнүүд Хэрмэшые урданайхи шэнгеэр баярлуулхаяа болинхой. Хамаг бүхы юумэндэ һаналаа табингүй тэрэнэй хэбтэхэдэнь, мэрэжэ дууһаагүй яһыень үрбэгэрхэн нэгэ гүлгэн хүлэйнь хажууһаа зуугаад ябашаба. Хэрмэшэ дүтэлбэшьегүй…

Б. Ябжанов

*2. Олоной тоогой түхэлтэй юумэнэй нэрэнүүд доогуур зурагты, залгалтануудыень тэмдэглэгты.*

*3. Юумэнэй нэрын олоной тоогой түхэл тухай дүн гаргагты.*

*5. Үгэнүүдэй абяан-үзэгэй шүүлбэри хэгты ( нюдэдтэл, ангуудай)*